# Normalkontrakt for enkeltstående produksjon

mellom

(teatret/ansvarlig produsent)

og

**SCENOGRAF**

(navn, adresse og evt. organisasjonsnummer)

§ 1. **Hva avtalen gjelder/avgrensing av ansvarsområder**

Teateret/produsenten, heretter kalt produsenten, engasjerer ..........(navn), heretter kalt scenografen, som scenograf i oppsetningen av ............(navn på produksjonen) med ..........(navn på instruktør) som instruktør. Forestillingen har planlagt premiere på ..........(dato og sted/navn på scene). Prøvetiden er ..........(antall) uker, med prøvestart ..........(dato).

Denne avtalen gjelder design og konsept for scenografi, samt arbeidsledelse og tilsyn i samband med montering og tilvirking av scenografi. Dersom scenografen tillegges andre arbeidsoppgaver av håndverksmessig karakter, som ikke omfattes av dette, skal det avtales i en egen skriftlig avtale.

**§ 2. Milepæler i produksjonen**

De praktiske og økonomiske rammene for produksjonen avtales på rammemøtet ..........(sted og dato for rammemøtet). Scenografen forplikter seg til å levere skisser og eventuelt en skissemodell på avtalt skissemøte ..........(dato for skissemøtet) og ferdig modell og tekniske tegninger ved modellmøtet ..........(sted og dato for modellmøtet).

**§ 3. Lønn/Honorar** (stryk det som ikke passer)

Teateret/arbeidsgiver engasjerer scenografen som frilanser (ikke-ansatt lønnsmottaker) og leverer skattekort /Oppdragsgiver engasjerer scenografen som selvstendig næringsdrivende (stryk det som ikke passer). Oppgaven lønnes/honoreres (stryk det som ikke passer) med et samlet beløp på kr................ (beløp). Beløpet inkluderer et påslag for sosiale utgifter på 36,8% (for selvstendig næringsdrivende). Utbetaling av lønn/honorar på kr. .............(beløp) skjer slik: 1/3, ...............(kr. beløp) ved signering av denne kontrakten, 1/3 ...............(kr. beløp) ved avtalt dato modellmøtet og 1/3, ...............(kr. beløp) ved avtalt premieredato, uansett om premieren blir utsatt eller flyttet. Arbeid utover avtalt premieredato godtgjøres med 1/50, ............(kr. beløp) av opprinnelig avtalt lønn/honorar (stryk det som ikke passer) for oppgaven per påbegynte dag.

**§ 4. Scenografens rettigheter og plikter**

Scenografen skal:

a). Presentere scenografien i form av tegninger, tekniske tegninger etter avtale, modell i avtalt målestokk og en foreløpig rekvisittliste. Scenografien skal etter avtale være tilpasset teatrets eventuelle spesielle behov knyttet til turnévirksomhet. Scenografen foreslår materialbruk på modellmøtet.

b). Løse oppgaven etter avtale og slik at den kan realiseres innenfor teatrets tekniske og økonomiske rammer. Det skal vises til referat fra et evt. avholdt rammemøtet.

c). Utføre sine oppgaver innenfor de økonomiske, tekniske og menneskelige ressurser som er avtalt mellom produsent og scenograf. Det skal vises til referat fra et evt. avholdt rammemøtet.

c). Dersom den totale ressurssituasjonen forandres av grunner som scenografen ikke har kontroll over, snarest å melde dette til produsent. Eksempel på dette kan være endrede krav fra regissør.

**§ 5. Produsentens ansvar**

Produsenten skal:

a). Sørge for at scenografen får tilstrekkelig informasjon og arbeidsmateriale, det vil si en komplett avviklingsplan, all tilgjengelig informasjon om forestillingen så som manuskript, noter, plantegning og snitt/seksjonstegning over scenen/det aktuelle spillestedet, og komplett informasjon om verkstedsfasiliteter og menneskelige ressurser som finnes på teateret.

b). Levere avviklingsplaner som viser plan for rigging av scenografi og rekvisitter og tekniske prøver.

c). Ikke endre planene eller de økonomiske betingelsene for produksjonen slik at dette påvirker scenografens arbeidssituasjon uten å forespørre scenografen på forhånd. Alle innkjøp til produksjonen som berører scenografens arbeid skal skje i samråd med denne.

d). Være ansvarlig for at overnevnte produksjonsplaner overholdes og sørge for at lys-, video-, lyd- og andre tekniske installasjoner er ferdig montert til den............(dato).

**§ 6. Tilstedeværelse**

Scenografen har rett og plikt til å bistå teatret under utførelse av den aktuelle oppgaven. Dette omfatter deltakelse i presentasjons- og produksjonsmøter (inkludert rammemøtet), arbeidsledelse og veiledning til verkstedene i produksjonsfasen og deltakelse i avsluttende prøver, premieren innbefattet. Denne rett og plikt til tilstedeværelse avtales ved inngåelse av kontrakt og er inntil 30 dager, hvor dato for premiere er scenografens siste arbeidsdag.

I særlige tilfeller kan det avtales en utvidet tilstedeværelse. Tilstedeværelse utover 30 dager honoreres med 1/50, av det avtalte honoraret for oppgaven, pr. påbegynt dag. Dersom det blir besluttet å flytte produksjonen til en annen av teaterets scener etter premieren, honoreres dette med tilsvarende beløp pr. påbegynte dag med merarbeid for scenografen. Scenografen har rett og plikt til å foreta nødvendige justeringer ved scenebytte, turnéer, gjenopptakelse og bytte av en eller flere skuespillere om dette innebærer opplæring av håndtering av scenografi/rekvisitter i forestillingen. For dette arbeidet betales det en godtgjørelse etter egen kontrakt.

§ 7. Reise, diett og losji

Teateret dekker utgifter til hotell og diett i samsvar med statens gjeldende satser etter reiseregning. Teateret betaler alle reiser for scenografen som er avtalt med produksjonsteknisk sjef i engasjementsperioden. Teateret bestiller reisene. Dersom privat innkvartering ordnes skal dette godkjennes av scenografen.

**§ 8. Opphavsrett**

Scenografen er opphaver til åndsverk og har de rettigheter til sitt verk som følger av Lov om opphavsrett til åndsverk m.v. av 1.juli 2018.

a). Denne avtalen gir produsenten rett til, ikke enerett, i inntil 2 år fra dato for premieren, til å framføre verket. Bruk utover dette krever særskilt skriftlig avtale. Framføringsretten/bruksretten kan utvides for 2 nye år mot 50% av det opprinnelige honoraret regulert oppover jmf. konsumprisindeksen. Slik avtale kan kun skje skriftlig og i samråd med Creo Forbundet for kunst og kultur.

b). Scenografen beholder eiendomsretten til grunnlagsmateriale, så som tegninger, arbeidstegninger, skisser, modell, dreiebok, o.a. Dette lånes ut til produsenten, men kan ikke stilles til disposisjon for andre uten særskilt skriftlig avtale. Videresalg av framføringsrett/bruksrett eller hele eller deler av scenografien, kan bare hende etter særskilt skriftlig avtale.

c). Dersom produksjonen skal på turne eller gjestespill skal produsenten garantere scenografiens kunstneriske kvalitet i samråd med scenograf. Godtgjørelse for arbeid forbundet med dette skal være i samsvar med godtgjørelse for dager utover avtalt premieredato.

d). Ved ønske fra produsenten om ny bruk av enkeltelementer eller deler av scenografien i andre framtidige produksjoner ved produsenten, etter at spilleperioden er over, skal scenografen forespørres og tilbys retten til å være scenograf for produksjonen.

e). Dersom produksjonen, etter premiere og i regi av produsenten/teateret skal settes opp på en annen scene, nasjonalt eller internasjonalt, skal scenografen tilbys retten til å lage scenografien til produksjonen på de aktuelle scenene.

f). Scenografen har følgerett og førsterett til å overta scenografien i sin forvaring og skal varsles i god tid og senest 4 uker, før en eventuell avhending, kasting/eller salg, av scenografien og/eller rekvisitter som er tilvirket spesielt for den aktuelle produksjonen.

**§ 9. Videresendingsrettigheter**

Scenografen har videresendingsrettighetene til forestillingen i behold. Det vil si at den midlertidige framføringsretten/visningsretten/bruksretten som omfattes av denne avtalen, ikke omfatter videresendingsrettighetene til verket.

**§10. Dokumentasjon**

Produsenten engasjerer fotograf til fotografering og videodokumentasjon av forestillingen, i markedsføringsøyemed så tett oppunder premieredato som mulig. Scenografen har krav på å få disponere videodokumentasjon/videoteaser og et utvalg av bildene til eget bruk i sin portefølje mot at fotograf og andre opphavere navngis. Fotografen forplikter seg, på lik linje, til å navngi scenografen i billedtekst, ved videre bruk av video/bildene, som for eksempel i sin portefølje/på sin hjemmeside.

**§ 11. Navngivelse/Kreditering**

Produsenten skal navngi scenograf som opphaver i alt reklame- og informasjonsmateriale så som program, annonser og plakat, både i fysiske og digitale medier, som denne har kontroll over. Grunnregel er at om regissøren er nevnt så skal scenografens navn stå i umiddelbar tilknytning til denne og med samme type skrift.

**§12. Avbrytelser/utsettelser/annullasjon**

a). Ved avvik skal produsenten varsle scenografen snarest mulig, og betale et forholdsmessig tillegg i lønn/honorar (stryk det som ikke passer) dersom avviket innebærer opphold eller utsettelse. Eventuelle endringer i produksjonsplan og/eller framdrift skal godkjennes av begge parter.

b). Om produksjonen annulleres, har scenografen krav på fullt lønn/honorar (stryk det som ikke passer). Det samme gjelder ved utsettelse, der det ikke blir inngått annen avtale.

c). Produsenten skal sørge for nødvendig bemanning til rett tid slik at produksjon av scenografen kan utføres i samsvar med god skikk og innenfor avtalte tidsrammer. Produksjonsframdriften skal være avtalt.

d). Om scenografen ikke har anledning til å fullføre oppgaven, eller dersom scenografen ikke kan utføre alle eller deler av sine forpliktelser grunnet sykdom, ulykker eller andre årsaker som ligger utenfor scenografens kontroll, står denne ikke økonomisk ansvarlig for dette. Ved sykdom plikter scenografen å levere godkjent sykemelding til produsenten.

e). Ved avbrudd som skyldes overstående årsaker plikter scenografen så raskt som mulig å gjenoppta arbeidet. Dersom det er mulig, kan scenografen være behjelpelig med å finne erstatter, dog uten å stå juridisk ansvarlig for dette.

f). Produsenten forplikter seg til å opprette forsikring som dekker tyveri, skade på eiendom og ulykker i den periode scenografen arbeider for produsenten.

g). Produsenten kan ikke gjøre forandringer av teknisk eller kunstnerisk karakter i scenografien etter premiere uten samtykke fra scenografen. Dersom det, etter at scenografien er ferdigstilt, kommer krav fra teateret om endringer i det tekniske eller kunstneriske arbeidet som scenografen mener ikke er forsvarlig å imøtekomme, har scenografen rett til å fratre engasjementet. I så fall har scenografen rett til fullt honorar.

Denne avtalen er utferdiget i 3 eksemplarer, hvorav partene beholder hvert sitt, mens teatret sender det tredje til scenograf@creokultur.no

Sted og dato

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

For teateret/Teknisk sjef Scenograf/Scenekunstner